ฉีดฮอร์โมนtest ที่บริเวณต้นขาแล้ววันที่ฉีดปวดเล็กน้อยพอวันต่อมาปวดมากไม่มีอาการบวมแดง อัตรายไม๊ครับเพิ่งฉีดครั้งแรก
สวัสดีค่ะ การฉีดยาเข้ากล้ามเนื้อ อาจทำให้มีอาการปวดได้ โดยเฉพาะหากฉีดยาปริมาณมาก มีมวลของกล้ามเนื้อน้อย หรือโดยตัวชนิดของยาเอง อาจทำให้เกิดอาการปวดได้ นอกจากนี้ ก็อาจเกิดจากการที่เราเกร็งกล้ามเนื้อขณะโดนฉีด การใช้งานกล้ามเนื้อหลังการฉีดยามากไป เช่น การวิ่ง เดินมาก เล่นกีฬา ออกกำลังกาย เป็นต้น หรือหากผ่านไปหลายวันแล้วมีอาการปวด หรือถึงการบวมแดงของผิวหนังและเนื้อเยื่อ แสดงว่าอาจเกิดการอักเสบติดเชื้อขึ้นหากยังไม่ได้มีอาการบวมแดงบริเวณที่ฉีด ก็ไม่น่าเกิดจากการอักเสบติดเชื้อค่ะ ในเบื้องต้น หากยังผ่านไม่เกิน 48 ชั่วโมง อาจใช้ความเย็นประคบบ่อยๆ เพื่อช่วยลดอาการปวด และอาจทานยาแก้ปวด เช่น พาราเซตามอล ไอบูโพรเฟน เป็นต้น งดการเล่นกีฬาและออกกำลังกายต่างๆ ไปก่อน ไม่ควรวิ่ง และไม่ควรเดินมาก หากอาการปวดเป็นมากขึ้น ไม่หายไป ก็ควรไปพบแพทย์เพื่อตรวจค่ะ